Σελίν Ντιόν

Η **Σελίν Μαρί Κλοντέτ Ντιόν** (‎‎· Σαρλεμάν, 30 Μαρτίου 1968) είναι Καναδή τραγουδίστρια και στιχουργός της γαλλόφωνης και αγγλόφωνης ποπ. Έχει, επίσης, συμμετάσχει ως ηθοποιός σε κινηματογραφικές ταινίες και είναι μία από τις πιο εμπορικές τραγουδίστριες όλων των εποχών, με πωλήσεις που ξεπερνούν τους 200.000.000 δίσκους παγκοσμίως. Έχει ηχογραφήσει διεθνείς επιτυχίες, μεταξύ των οποίων είναι: "My heart will go on", "The Power of Love", "It's All Coming Back to Me Now", "Because You Loved Me", "Think Twice", "I'm Your Angel". Το άλμπουμ της "D'eux" (1995) αποτελεί το πιο εμπορικό άλμπουμ της γαλλόφωνης μουσικής, ενώ το "Falling into You" (1996) και το "Let's Talk About Love" (1997) είναι από τα πιο πετυχημένα άλμπουμ όλων των εποχών.

## Βιογραφία
Η Σελίν Ντιόν γεννήθηκε στο Σαρλμάν, ένα προάστιο του Μόντρεαλ, και είναι το μικρότερο από τα δεκατέσσερα παιδιά φτωχής οικογένειας Γαλλοκαναδών. Οι γονείς της είχαν ένα μουσικό μπαρ. Η μητέρα της έπαιζε βιολί και ο πατέρας της ακορντεόν. Η Σελίν ξεκίνησε να τραγουδά στο μπαρ των γονιών της όταν ήταν 5 χρονών κι έτσι έγινε διάσημη στην πόλη. Όταν έφτασε τα 12, η μητέρα της επικοινώνησε με τον 38 χρονών τότε Ρενέ Αντζέλιλ (μελλοντικό σύζυγο της Σελίν), τον πιο γνωστό μάνατζερ στο Κεμπέκ, ο οποίος υποθήκευσε το σπίτι του για να στηρίξει την καριέρα της Σελίν. Το 1981 κυκλοφόρησε το πρώτο της άλμπουμ με τίτλο *La voix du bon Dieu* και το single *Ce n'était qu'un rêve*, το οποίο έγραψε η μητέρα της. Το 1982, κέρδισε το πρώτο βραβείο στον Διεθνή Διαγωνισμό Τραγουδιού της εταιρείας Γιαμάχα (Yamaha) με το τραγούδι *Tellement j'ai d'amour pour toi* στο Τόκυο. Το 1988 κέρδισε το α΄ βραβείο στον διαγωνισμό της Eurovision με το τραγούδι *Ne partez pas sans moi*, το οποίο ερμήνευσε εκπροσωπώντας την Ελβετία. 

Το πρώτο της άλμπουμ στα αγγλικά με τον τίτλο *Unison* κυκλοφόρησε το 1990. Δύο χρόνια αργότερα, ερμήνευσε το τραγούδι *Beauty and the Beast* για τη χολιγουντιανή ταινία *Η ωραία και το τέρας*, με τον Πίμπο Μπράισον (Peabo Bryson), το οποίο τιμήθηκε με Όσκαρ καθώς και βραβείο Γκράμι για καλύτερο ντουέτο του 1992. Έκτοτε η σταδιοδρομία της άρχισε να ανεβαίνει κατακόρυφα και η ίδια μετοίκησε στις ΗΠΑ. Το 1993 κυκλοφόρησε το άλμπουμ της *The Colour Of My Love*, το οποίο έγινε πλατινένιο. Αυτό το άλμπουμ περιέχει μεγάλες επιτυχίες της Ντιόν, όπως το *Just Walk Away* ή το *Think Twice*. Περιέχει επίσης το *The Power Of Love*, που σάρωσε τα Charts και ανέδειξε την τραγουδίστρια ως μία από τις μεγαλύτερες φωνές της ποπ στη δεκαετία του 1990. Εν τω μεταξύ, κυκλοφόρησαν τα άλμπουμ στα γαλλικά *Dion chante Plamondon* (1991), *Des mots qui sonnent* (1991) και *À l'Olympia* (1994) για να ικανοποιήσει τους Γαλλοκαναδoύς και Γάλλους οπαδούς της. Το 1995 κυκλοφόρησε το άλμπουμ της Ντιόν στα γαλλικά με τίτλο *D'Eux*, το οποίο έγινε πλατινένιος στην Αμερική και την Ευρώπη και θεωρήθηκε η μεγαλύτερη γαλλική δισκογραφική επιτυχία της χρονιάς. Το 1996 κυκλοφόρησε το άλμπουμ *Falling Into You* για το οποίο η τραγουδίστρια τιμήθηκε με βραβείο Γκράμι για τον καλύτερο δίσκο ποπ της χρονιάς.

Το 1997 τραγούδησε το *My Heart Will Go On*, το κύριο τραγούδι της ταινίας Τιτανικός. Το τραγούδι αυτό τιμήθηκε με το βραβείο Όσκαρ.

Το 2007 κυκλοφόρησε ο γαλλόφωνος δίσκος με τίτλο *D'Elles*. Τον ίδιο χρόνο, κυκλοφόρησε το αγγλόφωνο άλμπουμ της Ντιόν με τίτλο *Taking Chances*, με 16 τραγούδια με στίχους και παραγωγή των Delta Goodrem, Aldo Nova, Ne-Yo, Ben Moody, Kara DioGuardi και Dave Stewart. Το άλμπουμ αυτό ανέβηκε στο #3 του US Billboard 200 και πούλησε περισσότερα από 3 εκατομμύρια αντίτυπα παγκοσμίως.

Η Ντιόν έχει συνεργαστεί με τον ελληνικής καταγωγής συνθέτη Πιερ Παπαδιαμάντη. 

Παντρεύτηκε τον καναδό λιβανέζικης καταγωγής Ρενέ Ανζελίλ (René Angélil), ο οποίος ήταν και μάνατζέρ της, και είναι μητέρα τριών αγοριών. Η προσωπική της ζωή γίνεται σχεδόν καθημερινά θέμα στις εφημερίδες ταμπλόιντ του Καναδά και των ΗΠΑ. 

Όταν επιδεινώθηκε και η κατάσταση της υγείας του συζύγου της, η Σελίν Ντιόν ανακοίνωσε μέσω της ιστοσελίδας της την απόφασή της να βάλει στον «πάγο» την καριέρα της ώστε να αφοσιωθεί πλήρως στην κατάσταση της υγείας του συζύγου της και στη δική της καθώς και στα δύο παιδιά τους. 

Οι προγραμματισμένες τότε εμφανίσεις της διάσημης τραγουδίστριας στο Λας Βέγκας, αλλά και η περιοδεία της σε χώρες της Ασίας ακυρώθηκαν.

Ο σύζυγος, και μάνατζερ, της Σελίν Ντιόν υπεβλήθη τον Δεκέμβριο του 2015 σε εγχείρηση αφαίρεσης όγκου, αλλά τελικά απεβίωσε τον Ιανουάριο του 2016. 

## Δισκογραφία
### Στα [[γαλλική γλώσσα|γαλλικά]]
* *La voix du bon Dieu* (1981)
* *Céline Dion chante Noël* (1981)
* *Tellement j'ai d'amour* (1982)
* *Du soleil au coeur* (1983)
* *Chants et contes de Noël* (1983)
* *Les chemins de ma maison* (1983)
* *Les plus grands succès de Céline Dion* (1984)
* *Mélanie* (1984)
* *Les oiseaux du bonheur* (1984)
* *C'est pour toi* (1985)
* *Céline Dion en concert* (1985)
* *Incognito* (1987)
* *The Best of Vivre* (1988)
* *Dion chante Plamondon* (1991)
* *Des mots qui sonnent* (1991)
* *Les premières années* (1993)
* *À l'Olympia* (1994)
* *Les premières chansons, vol. 1* (1995)
* *Vol. 2* (1995)
* *D'eux* (1995)
* *For You* (1995)
* *Live At Paris* (1996)
* *C'est pour vivre* (1997)
* *S'il suffisait d'aimer* (1998)
* *Au coeur du stade* (1999)
* *1 fille & 4 types* (2003)
* *On ne change pas* (2005)
* *D'Elles* (2007)
* *Tournée mondiale Taking Chances: Le spectacle* (2010)
* *Sans attendre* (2012)
* *Encore un soir* (2016)

### Στα [[αγγλική γλώσσα|αγγλικά]]
* *Unison* (1990)
* *Celine Dion* (1992)
* *The Colour of My Love* (1993)
* *Falling into You* (1996)
* *Let's Talk About Love* (1997)
* *These Are Special Times* (1998)
* *All the Way... A Decade of Song* (1999)
* *The Collector's Series Volume One* (2000) 
* *A New Day Has Come* (2002)
* *One Heart* (2003)
* *Miracle* (2004)
* *A New Day... Live in Las Vegas* (2004)
* *Taking Chances* (2007)
* *My Love: Essential Collection* (2008)
* *Taking Chances World Tour: The Concert* (2010)
* *Loved Me Back to Life* (2013)
* *Courage* (2019)

## Περιοδείες

## Παραπομπές


## Εξωτερικοί σύνδεσμοι
* 
* Σελίδα αφιερωμένη στη Ντιόν

Κατηγορία:Βραβευμένοι με Grammy
Κατηγορία:Ιππότες της Λεγεώνας της Τιμής
Κατηγορία:Καναδοί τραγουδιστές
Κατηγορία:Νικητές Διαγωνισμού Τραγουδιού Eurovision
Κατηγορία:Νικητές World Music Awards
Κατηγορία:Νικητές Ivor Novello Awards
Κατηγορία:Ποπ μουσικοί
Κατηγορία:Καναδές ηθοποιοί φωνής
Κατηγορία:Συμμετέχοντες στο διαγωνισμό τραγουδιού Eurovision με την Ελβετία
Κατηγορία:Διαγωνισμός Τραγουδιού Eurovision 1988
Κατηγορία:Συμμετέχοντες στη Eurovision